Ռիու Պրետու ազգային անտառ

Ռիու Պրետու ազգային անտառ (պորտ.՝ Floresta Nacional do Rio Preto), ազգային անտառ Բրազիլիայի Էսպիրիտու Սանտու նահանգում։


== Տեղագրություն ==
Ռիու Պրետու ազգային անտառը գտնվում է Էսպիրիտու Սանտու նահանգի Կոնսեյսան դա Բառա մունիցիպալիտետում։ Տեղակայված է համայնքի նստավայրից 56 կմ հեռավորության վրա։ Ներառում է Ատլանտյան անտառից որոշ հատվածներ և ընդգրկում է 2817.40 հա տարածք։ Ստեղծվել է 1990 թվականի հունվարի 17-ի 98.845 հրամանագրով։ Այն դարձել է Կենտրոնական Ատլանտյան անտառ էկոլոգիական միջանցքի մի մասը, որը ստեղծվել է 2002 թվականին։ Կառավարվում է Չիկո Մենդեսի Կենսաբազմազանության պահպանության ինստիտուտի կողմից։
Անտառը պարունակում է խիտ արևադարձային հարթավայրային խոնավ անտառ։ Հայտնաբերվել են ծառաբնակ բույսերի 338 տեսակ։ Ռիու Պրետուն վնասվել էր անտառային հրդեհներից և փայտահատումներից։ Այն ներառում է 58 հա, որում աճում է էկզոտիկ նվենի։ Բուսատեսակներից են՝ մայրին, կոպալը, դարճենիկը և այլն։ Կենդանական աշխարհն ընդգրկում է՝ զրահակիր, պակա, եղջերու, ջրասամույր, բրազիլական սկյուռներ, մողեսներ և թութակներ։


== Պահպանություն ==
Ռիու Պրետու ազգային անտառը դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Նպատակն է՝ անտառային ռեսուրսների կայուն օգտագործումը և գիտական հետազոտությունների իրականացումը՝ շեշտը դնելով հայրենի անտառների կայուն շահագործման մեթոդներին։ Վայրը հասանելի է միայն դպրոցական այցելությունների համար։
Անտառի կառավարման պլանը հրապարակվել է 1999 թվականին՝ մինչև 2000 թվականի 9.985 օրենքը, որը սահմանել է Պահպանման միավորների ազգային համակարգը՝ նախատեսված բուֆերային գոտիների համար։ 2014 թվականի հունվարին Էսպիրիտու Սանտու նահանգի Դաշնային Հանրային նախարարությունը դատարանի որոշում է կայացրել, որ Չիկո Մենդեսի Կենսաբազմազանության պահպանության ինստիտուտը 180 օր տրամադրի Ռիո Պրետու ազգային անտառի բուֆերային գոտիների սահմանագծման համար, ինչպես նաև մոտակա 1504 հա տարածքով Կորրեգո Գրանդե կենսաբանական արգելոցի և Կորրեգո դու Վեադոնի (1850 հա) համար։ Բուֆերային գոտին այն տարածքն է, որտեղ մարդկային գործունեությունը ենթակա է տարբեր կանոնների ու սահմանափակումների։
Պահպանվող տեսակներից են՝ պուման (Puma concolor), օնցիլլան (Leopardus tigrinus), օցելոտը (Leopardus pardalis), մեծ զրահակիրը (Priodontes maximus), փայտփորիկը (Celeus torquatus) և այլն։


== Ծանոթագրություններ ==


== Աղբյուրներ ==
«ES: ICMBio terá que delimitar zona de amortecimento de três unidades de conservação» (portuguese), Eco Debate, 29 January 2014, https://www.ecodebate.com.br/2014/01/29/es-icmbio-tera-que-delimitar-zona-de-amortecimento-de-tres-unidades-de-conservacao/, վերցված է 2016-05-21 
 (portuguese) Flona do Rio Preto, Chico Mendes Institute for Biodiversity Conservation, արխիվացված  օրիգինալից 2016-08-13-ին, https://web.archive.org/web/20160813043203/http://www.icmbio.gov.br/portal/unidadesdeconservacao/biomas-brasileiros/mata-atlantica/unidades-de-conservacao-mata-atlantica/2227-flona-do-rio-preto, վերցված է 2016-05-20 
«Floresta Nacional do Rio Preto» (portuguese), SouES (Visão Mídia e Entretenimento LTDA), արխիվացված  օրիգինալից 2016-06-11-ին, https://web.archive.org/web/20160611024933/http://www.soues.com.br/plus/modulos/estabelecimento/detalhe.php?cdgrupo=14&cdestabelecimento=407, վերցված է 2016-05-21 
Lamas, Ivana Reis; Crepaldi, Maria Otávia; Mesquita, Carlos Alberto Bernardo (2015) (portuguese), Uma Rede no Corredor, Conservação Internacional (CI-Brasil), ISBN 978-85-98830-28-5, http://www.conservation.org/global/brasil/publicacoes/Documents/Uma%20Rede%20no%20Corredor.pdf, վերցված է 2016-10-22 
 (portuguese) Unidade de Conservação: Floresta Nacional de Rio Preto, MMA: Ministério do Meio Ambiente, http://sistemas.mma.gov.br/cnuc/index.php?ido=relatorioparametrizado.exibeRelatorio&relatorioPadrao=true&idUc=122, վերցված է 2016-05-20